CELEX: 31986R0820
Language: el
Date: 1986-03-20 00:00:00
Title: Κανονισμός (ΕΟΚ) αριθ. 820/86 της Επιτροπής της 20ής Μαρτίου 1986 που τροποποιεί τον κανονισμό (ΕΟΚ) αριθ. 2213/76 περί της πώλησης αποκορυφωμένου γάλακτος σε σκόνη από τα δημόσια αποθέματα

Avis juridique important

|

31986R0820

Κανονισμός (ΕΟΚ) αριθ. 820/86 της Επιτροπής της 20ής Μαρτίου 1986 που τροποποιεί τον κανονισμό (ΕΟΚ) αριθ. 2213/76 περί της πώλησης αποκορυφωμένου γάλακτος σε σκόνη από τα δημόσια αποθέματα  

Επίσημη Εφημερίδα αριθ. L 076 της 21/03/1986 σ. 0013 - 0013 Φινλανδική ειδική έκδοση: Κεφάλαιο 3 τόμος 20 σ. 0159  Σουηδική ειδική έκδοση: Κεφάλαιο 3 τόμος 20 σ. 0159 

***** ΚΑΝΟΝΙΣΜΟΣ (ΕΟΚ) αριθ. 820/86 ΤΗΣ ΕΠΙΤΡΟΠΗΣ  της 20ής Μαρτίου 1986  που τροποποιεί τον κανονισμό (ΕΟΚ) αριθ. 2213/76 περί της πωλήσεως αποκορυφωμένου γάλακτος εις κόνιν από τα δημόσια αποθέματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 2 παράγραφος 1 στοιχείο β) κανονισμού (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2610/85 (4), προβλέπει ότι το αποκορυφωμένο γάλα σε σκόνη πωλείται σε ποσότητες ίσες ή μεγαλύτερες από 10 τόνους· ότι η πείρα που αποκτήθηκε απέδειξε ότι, για επιστημονικά ιδρύματα και για φιλανθρωπικούς οργανισμούς, η ελάχιστη ποσότητα των 10 τόνων είναι πολύ σημαντική· ότι αποδεικνύεται σκόπιμο, κατά συνέπεια, να προβλεφθεί μία ελάχιστη ποσότητα ενός τόνου·  ότι η κατάσταση της αγοράς του αποκορυφωμένου γάλακτος σε σκόνη απαιτεί να ανέλθει από 1,50 σε 3 ECU ανά 100 χιλιόγραμμα η αύξηση της τιμής στην οποία πωλείται το αποκορυφωμένο γάλα σε σκόνη που βρίσκεται αποθεματοποιημένο από τους οργανισμούς παρέμβασης·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2213/76 τροποποιείται ως εξής:  1. Στο άρθρο 2 παράγραφος 1 στοιχείο α), οι όροι «1,50 ECU ανα 100 χιλιόγραμμα» αντικαθίστανται από τους όρους «3 ECU ανά 100 χιλιόγραμμα».  2. Στο άρθρο 2 παράγραφος 1 στοιχείο β), προστίθεται το ακόλουθο εδάφιο:  «ωστόσο, η ποσότητα αυτή μπορεί να φθάσει στον 1 τόνο, όταν ο ενδιαφερόμενος είναι είτε επιστημονικό ίδρυμα, είτε φιλανθρωπική οργάνωση».  3. Στο άρθρο 2 παράγραφος 2 πρώτο εδάφιο, οι όροι «1,5 ECU ανά 100 χιλιόγραμμα» αντικαθίστανται από τους όρους «3 ECU ανά 100 χιλιόγραμμα».  Άρθρο 2  Ο παρών κανονισμός αρχίζει να ισχύει την ημέρα τη δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 249 της 18. 9. 1985, σ. 15.